Nxeddem-d tuggicin, ad as-nernu taseksut nsewway deg-s, nttegged icmuxen, tigdurin ntteg deg-sent ama d lḥemeẓ, d ibawen zik.Aferraḥ n tferciḍt, ad teṭfeḍ talaɣt ad tt-tenaɣdeḍ s yinna ad tt-tesifeḍ deg tɣerbalt, ad as txedmeḍ aman ad t-id-tegeḍ d taknunt ad teqqim ad tewwu yiwen wass, azekka-nni ad teṭṭfeḍ taferciḍt s uzagur-nni n tferciḍt ad t-treqmeḍ ad t-tarreḍ ɣer rrif, mi yekkaw ciṭ ad as-tekkseḍ talaɣt-nni izaden akken ad t-ɣumeḍ s ubeḥnuq baca ur yettfecit ara, mi yeqqur ad as tekkseḍ lqaɛ ad t-temziḍ berra d axel s yenna ad t-tesmureɣdeḍ ad tarreḍ ɣer rrif.